nahid-hub/BLUGE-bengali-wikipedia-section-title-prediction huggingface dataset:
দিনাজপুর সদর উপজেলা প্রাচীন বাংলার পুন্ড্রবর্ধনের একটি অংশ ছিল। ধারনা করা হয় দিনাজ বা দিনারাজ নাম হতে দিনাজপুর নামকরণ করা হয়েছে। মোগল সম্রাট আকবরের সময় কাশিঠাকুর মালদহ এবং দিনাজপুর জেলার একক জমিদারী প্রতিষ্ঠা করেন। বস্তুত এই জমিদারী হতে পর্যায়ক্রমে রাজনৈতিক ও ভৌগোলিক বিভিন্ন বিবর্তনের মধ্য দিয়ে দিনাজপুর জেলার কেন্দ্র বিন্দু হিসেবে দিনাজপুর সদর উপজেলা প্রতিষ্ঠিত হয়। আধুনিক দিনাজপুর সদর উপজেলা ১৭৮৬ সালে ব্রিটিশ শাসনের সময় প্রশাসনিক একক হিসেবে কাজ শুরু করে।দিনাজপুর সদর থানা সৃষ্টি ১৮৯৯ সালে এবং থানাকে উপজেলা করা হয় ১৯৮৩ সালে। দিনাজপুর পৌরসভা ১৮৫৬ সালে প্রতিষ্ঠিত হয়।দিনাজপুর সদর উপজেলার মোট আয়তন ১৩৬.৮১ বর্গ কি.মি.। উত্তরে কাহারোল এবং খানসামা উপজেলা, দক্ষিণে ভারতের পশ্চিমবঙ্গ রাজ্য, পূর্বে চিরিরবন্দর উপজেলা, পশ্চিমে বিরল উপজেলা। প্রধান নদী: পুনর্ভবা ও আত্রাই। এই উপজেলার ১০ টি ইউনিযন এবং একটি পেৌরসভা আছে।
মহান মুক্তিযুদ্ধে ২৭ মার্চ, ১৯৭১ সালে পাকিস্তানিদের সামরিক স্থাপণা দিনাজপুর কুঠিবাড়ির পতন হয় এবং দিনাজপুর শহর ১৪ এপ্রিল, ১৯৭১ পর্যন্ত মুক্তাঞ্চল হিসাবে টিকে থাকে। ২০ ডিসেম্বর, ১৯৭১ তারিখে ঐতিহাসিক গোড়া শহীদ বড়মাঠে জনাব আব্দুর রহিম (প্রশাসক ৯ নং জোন) আনুষ্ঠানিকভাবে স্বাধীন বাংলাদেশের জাতীয় পতাকা উত্তোলন করা হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. জনসংখ্যার উপাত্ত
titleD. অবস্থান
উত্তর: titleB
ইয়াওনডে একটি গ্রীষ্মমন্ডলীয় ভেজা এবং শুষ্ক আবহাওয়া বৈশিষ্ট্যযুক্ত, সারা বছর ধরে ধ্রুবক তাপমাত্রা বজায় থাকে। তবে, প্রাথমিকভাবে উচ্চতার কারণে তাপমাত্রা ততটা গরম অনুভব হয় না যতক্ষণ না কেউ নিরক্ষীয় অঞ্চলের নিকটে অবস্থিত কোনও শহরের মতো প্রত্যাশা করে। ইয়াওনডে মার্চ এবং নভেম্বর মাসের মধ্যে দশ মাস ব্যাপী একটি দীর্ঘ আর্দ্র ঋতু বৈশিষ্ট্যযুক্ত। তবে, জুলাই এবং আগস্ট মাসের আর্দ্র ঋতুর মাঝেই বৃষ্টিপাতের লক্ষণীয় হ্রাস ঘটে, যা শহরকে প্রায় দুটি পৃথক বর্ষাকাল দেখায়। এটি মূলত এই দুই মাসের সময় বৃষ্টিপাতের তুলনায় আপেক্ষিক স্থিরতার কারণে হয় যার ফলে ইয়াওনডেতে একটি গ্রীষ্মমন্ডলীয় ভেজা এবং শুষ্ক জলবায়ু বজায় থাকে গ্রীষ্মমন্ডলীয় মৌসুমী আবহাওয়ার বিপরীতে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. জলবায়ু
titleC. শিক্ষা
titleD. ক্রীড়া
উত্তর: titleB
১৯২৩ খ্রিষ্টাব্দে বেঙ্গল সিভিল সার্ভিস পরীক্ষায় উত্তীর্ণ হয়ে তিনি আয়কর কমকর্তা হিসাবে সরকারী চাকুরিতে যোগ দেন। ১৯২৪ খ্রিষ্টাব্দে ডেপুটি ম্যাজিস্ট্রেট, ১৯৩০ ম্যাজিস্ট্রেট ও ১৯৩৬ খ্রিষ্টাব্দে সাবডিভিশনাল অফিসার পদে উন্নীত হন। ১৯৪৪ খ্রিষ্টাব্দে কলকাতায় রাইটার্স বিল্ডিংয়ে সমবায় ও ঋণ সালিশি বিভাগে সহকারী সেক্রেটারি পদে যোগদান করেন। একই পদমর্যাদায় ১৯৪৫ সালে সিভিল সাপ্লাই বিভাগে বদলি হয়েছিলেন। দেশ বিভাগের (১৯৪৭) পর ফরিদপুরের অতিরিক্ত জেলা প্রশাসক পদে দায়িত্ব লাভ করেন। কুষ্টিয়ার জেলা প্রশাসক (১৯৪৮-১৯৪৯) এবং ময়মনসিংহের অতিরিক্ত জেলা প্রশাসক (১৯৫০-১৯৫১) পদে দায়িত্ব পালন করেছেন। ১৯৫১ খ্রিষ্টাব্দে পূর্ব পাকিস্তান সরকারের ডেপুটি সেক্রেটারি পদে যোগদান।

১৯৫৫ সালে এ পদ থেকে অবসর গ্রহণের পর একই বছর ৩ ডিসেম্বর বাংলা একাডেমি প্রতিষ্ঠিত হলে এর বিশেষ কর্মকর্তা (পরিচালক) তথা প্রধান নির্বাহ হিসাবে দায়িত্বভার প্রাপ্ত হন। ১৯৫৭ খ্রি. পর্যন্ত এ দায়িত্ব পালন করেন। "রবীন্দ্রসঙ্গীত পাকিস্তানের আদর্শের পরিপন্থী" - এরূপ মত প্রকাশ করে ১৯৬৭ খ্রিষ্টাব্দে ২২ জুন জাতীয় পরিষদে বা পার্লামেন্টে পাকিস্তান কেন্দ্রীয় সরকারের তথ্য ও বেতার মন্ত্রী খাজা শাহাবুদ্দিন রেডিও টেলিভিশন থেকে এই সঙ্গীত প্রচার বন্ধের সিদ্ধান্ত ঘোষণা করলে এর প্রতি সমর্থন জ্ঞাপন করেন আরো অনেকের সাথে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাহিত্যচর্চা
titleC. প্রাথমিক জীবনী
titleD. মৃত্যু
উত্তর: titleA
রিয়াদের আবহাওয়া গরমকালে মহাদেশীয়, গরম এবং শুষ্ক আবার শীতকালে মৃদুভাবাপন্ন। গরমে তাপমাত্রা ৪০ ডিগ্রী থেকে ৪৭ ডিগ্রী সে. আবার শীতের সময় তাপমাত্রা হিমাঙ্কের নিচে নেমে যায়। আদ্রতা গড়ে ৩৫%। নভেম্বর ও মে মাসে খুব সামান্য বৃষ্টি হয়। শীতকালে বাতাস শান্ত থাকে আবার গরমের সময় উত্তরের ধুলিময় ও ঝড়ো হাওয়া বয়।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. আবহাওয়া
titleC. নাম
titleD. বিমানবন্দর
উত্তর: titleB
স্টকহোমের কাছাকাছি ক্যাপ্পস্তা এলাকায় ওয়ালেনবার্গ জন্মগ্রহণ করেন। তিনি প্রখ্যাত ব্যাংকার ও শিল্পপতির পরিবারের সন্তান ছিলেন। দ্বিতীয় বিশ্বযু্দ্ধকালীন সময়ে ১৯৪০-এর দশকে ব্যবসায়ের লক্ষ্যে হাঙ্গেরী গমন করেন। এডলফ হিটলারের নির্দেশনায় ইউরোপের সকল ইহুদীকে হত্যার নীল নকশায় হস্তক্ষেপ করে বাঁধাগ্রস্ততার পরিবেশ সৃষ্টি করেন। ১৯৪৪ সালে বিশ্ব ইহুদী কংগ্রেস এবং আমেরিকান যুদ্ধ শরণার্থী সংস্থা রাউল ওয়ালেনবার্গকে হাঙ্গেরী থেকে বাদ-বাকী ইহুদীকে রক্ষা করার জন্যে আকুল আবেদন জানায়।

সঠিক অনুচ্ছেদ শিরোনাম কোনটি?
titleA. ইহুদী উদ্ধার
titleB. প্রারম্ভিক জীবন
titleC. সম্মাননা
titleD. দেহাবসান
উত্তর: titleB
আরমেনিয়ান টিউলিপ উত্তর পূর্ব তুরষ্ক থেকে উত্তর দক্ষিণ ইরান পর্যন্ত পাওয়া যায়। এদের মধ্যবর্তী অঞ্চলগুলো হলো ট্রান্সককেশিয়া (আরমেনিয়া, আজারবাইজান এবং জর্জিয়া)। এটি পাথুরে পর্বতের (রকি মাউন্টেন) ঢালে ১০০০-২৭০০ মিটারের মধ্যে এপ্রিল এবং জুন মাসে জন্মে। এছাড়াও এটি দক্ষিণ পূর্ব তুরস্কের মারমিস উপদ্বীপ এর নিচু টিলাতে জন্মায়, যেখানে অটোমান সময়কালে এটি খুব সম্ভবত শোভা বর্ধক গাছ হিসেবে পরিচিত ছিল।   

এটি প্রান্তীয় অঞ্চলে ক্ষারীয় মাটিতে জন্মগ্রহণ করে যেখানে উচ্চ মাত্রায় হিমাস বিদ্যমান।
সঠিক অনুচ্ছেদ শিরোনাম কোনটি?
titleA. বর্ণনা
titleB. প্রতিশব্দ
titleC. ব্যবহার
titleD. জন্মস্থান
উত্তর: titleD
বরুড়া উপজেলার পূর্বাংশে শিলমুড়ি দক্ষিণ ইউনিয়নের অবস্থান। এ ইউনিয়নের উত্তরে ও পশ্চিমে শিলমুড়ি উত্তর ইউনিয়ন, দক্ষিণে গালিমপুর ইউনিয়ন ও লালমাই উপজেলার বাকই উত্তর ইউনিয়ন, দক্ষিণ-পূর্বে লালমাই উপজেলার বাগমারা দক্ষিণ ইউনিয়ন ও বাগমারা উত্তর ইউনিয়ন এবং পূর্বে কুমিল্লা সদর দক্ষিণ উপজেলার বারপাড়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. জনসংখ্যা
titleC. প্রশাসনিক কাঠামো
titleD. অবস্থান ও সীমানা
উত্তর: titleD
২০০৮: "টেম্পু ম্যাগাজিন কর্তৃক ২০০৮ এর ইন্দোনেশিয়ার শীর্ষ‌ দশ মেয়রের অন্যতম

২০১২: "অপরাধ প্রবণ শহর থেকে শিল্প, সংস্কৃতি ও পর্যটক আকর্ষ‌ণের শহরে রূপান্তর" কৃতিত্বে ২০১২ এর বিশ্ব মেয়র পুরস্কারের জন্য তৃতীয় স্থান।

২০১৩: "ফরেন পলিসি" ম্যাগাজিন কর্তৃক ২০১৩ এর নেতৃত্বাস্থানীয় বিশ্ব চিন্তাবিদ্দের অন্যতম। সে বছরের ফেব্রুয়ারিতে লন্ডনভিত্তিক দ্য সিটি মেয়রস ফাউন্ডেশন কর্তৃক গ্লোবাল মেয়র অফ দ্য মান্থ হিসেবে মনোনোয়ন লাভ করেন

২০১৪: "ফরচুন" ম্যাগাজিন কর্তৃক বিশ্বের ৫০ জন বড় নেতার তালিকায় স্থান

সঠিক অনুচ্ছেদ শিরোনাম কোনটি?
titleA. ইন্দোনেশিয়ার রাষ্ট্রপতি
titleB. রাজনৈতিক জীবন
titleC. লেলাং জাবাতান
titleD. পুরস্কার ও সম্মাননা
উত্তর: titleD
ভিটামিন সি দাঁত, হাড় এবং কোষ গঠনে গুরুত্বপূর্ণ ভূমিকা রাখে। ক্ষত সারাতে, শরীরে কোলাজন উৎপাদন করে ত্বকের নমনীয়তা ধরে রাখতে ভিটামিন সি এর প্রয়োজন। 

মিষ্টি আলু আয়রনেরও ভালো উৎস। এটি আমাদের শরীরে শ্বেতকণিকা তৈরি, চাপ প্রতিরোধ, রোগ প্রতিরোধ ব্যবস্থা কার্যকর রাখাসহ নানা কাজে আসে।

মিষ্টি আলুতে ম্যাঙ্গানিজ ও পটাশিয়ামও রয়েছে পর্যাপ্ত পরিমাণে। ধমনী, রক্ত, হাড় ও মাংসপেশির সুস্থতায় ও নার্ভের সুষ্ঠুভাবে কাজ করার জন্য ম্যাঙ্গনেসিয়াম প্রয়োজন।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. পুষ্টির উৎস হিসেবে মিষ্টি আলু
titleC. রোগ প্রতিরোধ
titleD. পুষ্টিগুণ
উত্তর: titleB
দীপা কর্মকার প্রথম ভারতীয় মহিলা জিমন্যাস্ট হিসাবে অলিম্পিক গেমসে খেলার যোগ্যতা অর্জন করে, যখন সে ২০১৬ গ্রীষ্মকালীন অলিম্পিকে মহিলাদের আর্টিস্টিক বা শৈল্পিক জিমন্যাস্টিকস বিভাগের জন্য নির্বাচিত হয়েছে। দীপাই হল প্রথম ভারতীয় জিমন্যাস্ট, যে ৫২ বছর পর অলিম্পিক গেমসের জন্য নির্বাচিত হয়েছে। দীপার পূর্বে ১৯৬৪ গ্রীষ্মকালীন অলিম্পিকে একজন পুরুষ জিমন্যাস্ট জিমন্যাস্টিকস ইভেন্টের জন্য যোগ্যতা অর্জন করেছিল।

সঠিক অনুচ্ছেদ শিরোনাম কোনটি?
titleA. ২০১৪
titleB. ২০১৬
titleC. ২০১৫
titleD. ২০১১
উত্তর: titleB
বাহাই বিশ্বাসে মানুষকে স্বাভাবিকভাবেই ভাল (নিখুঁত) এবং মৌলিকভাবে মানুষকে আধ্যাত্মিক প্রাণী বলে মনে করা হয়। ঈশ্বরের অসীম প্রেমের কারণে মানুষকে সৃষ্টি করা হয়েছিল। যাইহোক, বাহাই শিক্ষায় মানব হৃদয়কে একটি মিররের সাথে তুলনা করা হয়, যদি তা সূর্যের আলো থেকে (যেমন ঈশ্বরের) দূরে সরে যায় তাহলে ঈশ্বরের ভালবাসা অর্জনে তারা অক্ষম হয়ে যাবে।

সঠিক অনুচ্ছেদ শিরোনাম কোনটি?
titleA. ইসলাম ধর্ম
titleB. খ্রিস্টধর্ম
titleC. ইহুদী ধর্ম
titleD. বাহাই ধর্ম
উত্তর: titleD
সুনির্দিষ্ট নিয়ম বিধিবদ্ধ করে আল কুরআনের সংকলন ও গ্রন্থাকারে চুড়ান্তভাবে প্রকাশ পায় 
তৃতীয় খলিফা উসমান ইবন আফ্‌ফান এর খেলাফত কালে। উসমান ইবনে আফফান মুসলিম জাতির জন্য আল কুরআনকে গ্রন্থাকারে সংকলন করেন (সংকলন. ২৩/৬৪৪-৩৫/৬৫৫) যা ছিল নবী এর ওফাতের প্রায় বিশ বছর পর।

উসমানের খেলাফতের সময় আল কুরআন বিধিবদ্ধ করনের প্রয়োজন ছিল, কেননা মোহাম্মদের সময় যে রাজ্য বিস্তার শুরু হয় উসমানের সময়ে এসে তা আরব এলাকা ইরাক, সিরীয়া, মিশর, ছাড়িয়ে অনারব রাজ্য ইরান, তুরস্ক ইসালামি খেলাফতের আওতায় আসে। বিভিন্ন ভাষা, সংস্কৃতি, বর্ণ, ধর্মের লোকজন ইসলাম গ্রহণ করে। দৈনন্দিন জীবনের প্রার্থনা যেমন -সালাতে কোরআন তেলাওয়াত বাধ্যতামূলক। শুধু অনারব মুসলিম জনগনই নন বরং আরব লোকদের মধ্যেও উচ্চারণে ব্যপক তারতম্য দেখা যায়। বুখারীর বর্ণনামতে, আর্মেনিয়া অভিযানে সীরিয়া ও ইরাকের সেনাগন অংশ গ্রহণ করে, যার নেতৃত্বে ছিলেন হুযায়ফা ইবনে ইয়েমেনি। তিনি এ সফরে বিভিন্ন এলাকায় সালাতে সময় উচ্চারণে পার্থক্য লক্ষ্য করেন। বিশেষ করে যারা অনারব ছিল তাদের জন্য কুরআন অধ্যায়ন খুব কষ্টকর ছিল। তিনি উসমান ( রাঃ) নিকট এ সমস্যার প্রতিকার ও তা সমাধানে পরামর্শ দিয়ে চিঠি পাঠান। তার প্রস্তাব ছিল , হাফসা থেকে উসমান যেন কোরআনের পান্ডুলিপি চেয়ে নেন। তারপর যাবেত নেতৃত্বে চার সদস্যের দল গঠন করে একক প্রমিত রীতির কোরআনের অনুলিপি তৈরি করেন। হুযায়ফা এর আবেদন ও ইত্যবসরে বহুসংখ্যক হাফেজে সাহাবাদের মৃত্য, উসমান ( রাঃ) সিদ্ধান্ত গ্রহণে সহায়ক হয়। উসমান এর প্রতিক্রিয়া " আমি উম্মুল মুমিনিন হাফসা কে চিঠি লিখে জানাই তিনি যেন তার কাছে রক্ষিত কোরআন মাজিদের পান্ডুলিপি পাঠিয়ে দেন। আমরা কোরাইশদের বাচনিক অনুসারে একটি অনুলিপি প্রস্তুত করে মূল লিপি আপনাকে ফেরত দিব।" হাফসা মূল লিপি উসমান নিকট প্রেরন করেন। উসমান যায়েদ বিন সাবিত, আবদুল্লাহ ইবনে যুবায়ের,সাইদ ইবনে আল-আস, আব্দুর রাহমান ইবনে হারিস ইবনে হিশামকে কোরআনের অনুলিপি প্রস্তুত করার নির্দেশ দেন। তিনি তাদেরকে বলেন "যদি কোন বিষয়ে যায়িদ ইবনে সাবিতের সাথে তোমাদের মতভিন্নতা দেখা দেয়, তবে তোমরা কোরাইশদের বাচনিক অনুসরন করবে, কারণ কোরআন তাদের ভাষায় অবতীর্ণ হয়েছে।" তারা তার নির্দেশনা অনুসারে কাজ সম্পাদন করেন। অনুলিপি প্রস্তুতের পর পান্ডুলিপি হাফসা নিকট পাঠিয়ে দেয়া হয়। উসমান এক কপি মদিনায় রেখে বাকী কপি প্রতিটি প্রদেশে পাঠিয়ে দেন, এবং সেই সাথে কোরআনের পুরাতন আংশিক বা পূর্ণ কপি পুড়িয়ে ফেলার আদেশ জারী করেন। (সহি বুখারী ৬/৫১০).

সঠিক অনুচ্ছেদ শিরোনাম কোনটি?
titleA. মুহাম্মদ স
titleB. নতুন আব্বাসীয় শৈলী
titleC. উসমান ইবনে আফফান এবং বিধিবদ্ধ পাঠ নীতি
titleD. আদী আব্বসীয় শৈলী
উত্তর: titleC
মীর মকসুদুস সালেহীন জন্মগ্রহণ করেন ১৯২৯ সালে ময়মনসিংহ জেলার গফরগাঁও। ১৯৫৫ সালে ঢাকার জগন্নাথ কলেজ থেকে আইকম ও বিকম পাস করেন। পর তিনি এমকমে ঢাকা বিশ্ববিদ্যালয়ে ভর্তি হন। নাটকের ওপর উচ্চশিক্ষা গ্রহণ করতে তিনি ১৯৬১ সালে বৃত্তি নিয়ে মার্কিন যুক্তরাষ্ট্রের ইস্ট ওয়েস্ট সেন্টারে চলে যান। বর্তমানে নিউইয়র্কে স্থায়িভাবে বসবাস করেন। সেখানে ‘সাগর লিমিটেড’ নামে একটি শিপিং এজেন্সির মালিক তিনি।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. বহি:সংযোগ
titleD. জন্ম ও শিক্ষাজীবন
উত্তর: titleD
জাহাপুর জমিদার বাড়িটির জমিদারি প্রতিষ্ঠিত হয় আঠারশত বাষট্টি সালের দিকে। তবে জমিদার বাড়ির বংশধররা প্রায় চারশত বছর আগেই এখানে বসতি স্থাপন করেন। জমিদার বাড়ির প্রতিষ্ঠাতা হচ্ছেন গৌরি মোহন। তাকে এই জমিদার বাড়ি প্রতিষ্ঠা করার জন্য সাহায্য করেছেন তার ভাই রাম দয়াল ও কমলা কান্ত। জমিদার বাড়ি এবং জমিদার বাড়ির ব্যবহৃত বিভিন্ন আসবাবপত্র এখনো টিকে আছে। কেননা জমিদার বাড়ির এগারতম বংশধররা এখনো এখানে বসবাস করতেছেন। জমিদার বংশধররা জমিদারি পাওয়ার আগে থেকেই অনেক অর্থ-সম্পদের মালিক ছিলেন। তারা মূলত ছিলেন পাট ব্যবসায়ী। দেশের বিভিন্ন অঞ্চলে তারা পাটের ব্যবসা করতেন। এই জমিদার বাড়ির সকল জমিদারদের নাম জমিদার বাড়ির শ্মশানে তাদের সমাধিতে উল্লেখ আছে। এর মধ্যে আছেন গৌরি মোহন রায়, রামকৃষ্ণ রায়, রাম মোহন রায়, অশ্বীনি কুমার রায় ও গীরিশ চন্দ্র রায়। এছাড়াও জমিদারদের কয়েকজন স্ত্রীর নাম জানা যায়। তারা হলেন রাণী নন্দ রাণী, মহামায়া রায়, ও শ্যামা সুন্দরী দেবী। রাণী মহলের সামনে একটি পুকুর ছিল, রাণীরা এই পুকুরটিতে জাফরান মিশিয়ে গোসল করতেন। বর্তমানে জমিদার বংশধরের মধ্যে শ্রী আশীষ কুমার রায়, সমরেন্দ্র রায়, অজিত কুমার রায়, প্রফেসর অঞ্জন কুমার রায়, অধ্যক্ষ রঞ্জন কুমার রায় ও তাদের পরিবারবর্গ। তারাই এখন এই বিশাল বাড়িটি দেখাশুনাসহ বসবাস করতেছেন। এছাড়াও জমিদারদের আরো দুইটি পরিবার এখানে বসবাস করতেছেন। তবে ওই পরিবারগুলোর অধিকাংশ সদস্যই জীবিকার তাগিদে ঢাকা, চট্টগ্রামসহ বিভিন্ন জায়গায় বসবাস করতেছেন। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিও শেষ হয়। 

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. জমিদার বাড়ির আসবাবপত্র
titleC. ইতিহাস
titleD. জমিদার বাড়ির গঠনশৈলি
উত্তর: titleC
১৯৪৬ সালে রানীশংকৈল উপজেলায় তেভাগা আন্দোলন ছড়িয়ে পড়ে। সে সময় কৃষক নারীরা লাঠি, ঝাঁটা, দা-বটি, কুড়াল যে যা হাতের কাছে পায় তাই দিয়ে পুলিশকে বাঁধা দেয়। একজন বন্দুকধারী পুলিস নারী ভলান্টিয়ারদের প্রতি অসম্মানজনক উক্তি করে গালি দেয়। কৃষক নেতা ও রাজবংশী নারী ভাণ্ডনীর নেতৃত্বে কৃষক নারীরা পুলিসটিকে গ্রেপ্তার করে সারারাত আটক রাখে। ভাণ্ডনী সারারাত বন্দুক কাঁধে করে তাকে পাহারা দেয়।

সঠিক অনুচ্ছেদ শিরোনাম কোনটি?
titleA. পটভূমি
titleB. সাহিত্য ও গানে
titleC. ঠাকুরগাঁওয়ে আন্দোলন
titleD. দুই বাংলায় তেভাগা
উত্তর: titleC
একটি সাধারণ ব্লেডের দুটি তল থাকে, যে তল দুটি একটি প্রান্তে মিলিত হয়। ঐ প্রান্তটি আদর্শগতভাবে বাকানো হওয়া উচিত নয় কিন্তু সাধারণত সকল ব্লেডের প্রান্তই কিছু না কিছু বাকানো থাকে। যা কিছুটা বর্ধিত করে বা ইলেকট্রন অণুবীক্ষণযন্ত্র দ্বারা দেখা যায়। হাতল বা ব্লেডের পেছন থেকে চাপ দেওয়ার মাধ্যমে ব্লেডের উপর বলপ্রয়োগ করা হয়। হাতল অথবা ব্লেডের পেছনের দিক ব্লেডের তীক্ষ্ণ প্রান্তের অপেক্ষা বড় ক্ষেত্রফলের হয়ে থাকে। ঐ তীক্ষ্ণ প্রান্তে প্রয়োগকৃত সকল বল কেন্দ্রীভূত হয়ে ঐ জায়গায় চাপ বাড়িয়ে দেয়। এই উচ্চচাপের কারণেই একটি ব্লেড কোনো বস্তুর অণুর বন্ধন সমুহ ভেঙে বস্তুটিকে কেটে ফেলতে পারে। তাই ব্লেডটির শক্ত হবার প্রয়োজন হয় যাতে বস্তুটির অণু বা তন্তুর বন্ধন সমুহ ভাঙার আগে ব্লেডটি ভেঙে না যায়।

সঠিক অনুচ্ছেদ শিরোনাম কোনটি?
titleA. জ্যামিতিক ব্যাখ্যা
titleB. ব্যবহার
titleC. উপাদান
titleD. পদার্থবিদ্যা ভিত্তিক ব্যাখ্যা
উত্তর: titleD
ইউসুফ হোসেন হুমায়ুন ছাত্রনেতা হিসেবে বাংলাদেশের স্বাধীনতা যুদ্ধে বরিশাল ও ঢাকার বিভিন্ন রণাঙ্গনে থেকে নেতৃত্ব দিয়েছেন। বঙ্গবন্ধুর সান্নিধ্য পেয়ে ১৯৭১ সালে তরুণ আইনজীবী হিসেবে স্বাধীনতার চেতনায় উদ্বুদ্ধ হন এবং বরিশালের বিভিন্ন গ্রামে–গঞ্জে জনমত গড়ে তুলেন এবং বাঙ্গালির মাঝে স্বাধীনতার চেতনা ছড়িয়ে দিতে কাজ করেন। সশস্ত্র যোদ্ধা না হয়েও ঢাকা ও বরিশালে মুক্তিযোদ্ধাদের সংগঠক হিসেবে তিনি মুক্তিযোদ্ধার স্বীকৃতি পান।

সঠিক অনুচ্ছেদ শিরোনাম কোনটি?
titleA. ব্যক্তিগত ও শিক্ষা জীবন
titleB. স্বাধীনতা যুদ্ধ
titleC. কর্মজীবন
titleD. আইন পেশা
উত্তর: titleB
শেখ-ই-চাটগাম কাজেম আলী ১৮৫২ সনের ১১ ই আগস্ট চট্টগ্রামের ফরিদর পাড়ায় (বহদ্দার হাটের উত্তরে) জন্মগ্রহণ করেন। তার পিতা ছিলেন ইস্ট ইন্ডিয়া কোম্পানির আমলের নামকরা উকিল মুনশি কাসিম আলী। ১৮৩৬ সালে দেশে নবাবি আমলের আরবি ফার্সির স্থলে ব্রিটিশ সরকার ইংরেজি কায়েম করে। তখনকার এই পাঠশালা গুলো গুরু ঠাকুরের পাঠশালা নামে পরিচিত ছিল। কাজেম আলী কে ও বাল্য বয়সে গুরু ঠাকুরের পাঠশালায় যেতে হয়। কিন্তু স্কুলে যাওয়ার অনীহার কারণে তাকে হুগলিতে পাঠিয়ে দেয়া হয়।তিনি সেখান থেকে এন্ট্রান্স পাস করে দেশে ফিরে আসেন। ততদিনে দেশে আধুনিক শিক্ষা শুরু হয়েছে।কাজেম আলী তখন সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয়) শিক্ষকতা গ্রহণ করেন।

সঠিক অনুচ্ছেদ শিরোনাম কোনটি?
titleA. কর্ম জীবন
titleB. পুরস্কার, পদক, খ্যাতি, উপাধি
titleC. তথ্যসূত্র
titleD. জন্ম ও শিক্ষা জীবন
উত্তর: titleD
ছৌ মুখোশ প্রস্তুতকারকরা সূত্রধর সম্প্রদায়ের লোক৷ মুখোশ প্রস্তুতি একাধিক ধারাবাহিক পদ্ধতির মাধ্যমে হয়ে থাকে৷ প্রথমে ৮ থেকে ১০ টি নরম কাগজকে আঠাতে ডুবিয়ে পর পর স্তরে আটকে একটি আকার আনা হয়৷ তার ওপর একখণ্ড কাদা নিয়ে তার সাথে সূক্ষ্ম ভস্মচূর্ণ মিশিয়ে আকারটিকে হয় পুরোপুরি ফুটিয়ে তোলা হয়৷ মুখের সূক্ষ্মকাজগুলি কাদামাটির মাধ্যমে করা হয়৷ তার ওপর কাদাসহ কাপড়ের একটি আস্তরন দেওয়া হয় এবং পরে তা সূর্যালোকে শুকিয়ে নেওয়া হয়৷ শুকিয়ে গেলে সেটিকে পালিশ করা হয় কাদার খণ্ড থেকে কাগজ ও কাপড়ের আস্তরনটি সরিয়ে নিয়ে দ্বিতীয়বারের জন্য সূর্যালোকে শুকানো হয়৷ মুখোশের ছাঁচ তৈরী হয়ে এলে নাক ও কানের অংশে গর্ত করা হয় ও মুখোশটি রঙ করা হয় চারিধারে বিভিন্ন ধরনের অলঙ্করণ করা হয়৷

সঠিক অনুচ্ছেদ শিরোনাম কোনটি?
titleA. বিষয় ও ধরন
titleB. প্রক্রিয়াকরণ
titleC. ইতাহাস
titleD. ভৌগোলিক স্বীকৃতিপ্রাপ্তি
উত্তর: titleB
এটক ঐতিহাসিকভাবে একটি উল্লেখযোগ্য অঞ্চলে অবস্থিত। গান্ধারা সোয়াত উপত্যকা এবং পাকিস্তানের পটুহর প্লেটু অঞ্চলের পাশাপাশি উত্তর-পূর্ব আফগানিস্তানের জালালাবাদ জেলার একটি প্রাচীন রাজ্য ছিল। এটি সিন্ধু নদীর মধ্যবর্তী স্থানে অবস্থিত, তারশিশীল ও পেশাবর ছিল এই অঞ্চলের প্রধান দুটি শহর। স্থানটি রাজনৈতিক ও বাণিজ্যিক উভয় কারণেই গুরুত্বপূর্ণ, কারণ সিন্ধু এখানে আফগানিস্তানের খাইবার পাসের মাধ্যমে সামরিক ও বাণিজ্য রুট অতিক্রম করে। মহান আলেকজান্ডার, তৈমুর লং ও নাদের শাহ ভারতবর্ষে নিজ নিজ আক্রমণের মাধ্যমে এই স্থান বা সিন্ধুকে অতিক্রম করেছিলেন।

সম্রাট আকবরের মন্ত্রী খাজা শামসুদ্দীন খাউফির তত্ত্বাবধানে ১৫৮৩ সালে এটক দুর্গটি সম্পূর্ণ হয়। ভারতীয় মারাঠা সাম্রাজ্য এবং দুরারাণী সাম্রাজ্যের মধ্যে ২৮ এপ্রিল ১৭৫৮ সালে এটক খুরদে এটক যুদ্ধ অনুষ্ঠিত হয়েছে। রাঘুনাথ্রো বলাল পেশো ও মহারাজা তুকোজিরাও হোলকার বাহাদুরের অধীনে মারাঠা যুদ্ধে জয়ী হয় এবং এটককে নিজেদের দখল নিয়ে নেয়। ৮ মে ১৭৫৮ খ্রিষ্টাব্দে পেশাওয়ার যুদ্ধে মারাঠারা দুররাণী বাহিনীকে পরাজিত করে পেশোয়ার শহর দখল করে নেয়। মারাঠা এখন আফগানিস্তান সীমান্তে পৌঁছেছে। কিন্তু এই বিজয়টি স্বল্পকালীন ছিল এবং এরপর পাঞ্জাবের নবাব এটক শহরটিকে দখল করে নেয়, এই পরাজয়ের ফলে আহমদ শাহ দুররাণী হতাশ হয়ে পড়ে এবং আবার নওয়াবের সাথে চুক্তির অধীনে এটি দখল করে নেয়। এর মতে, এটক আফগান ও নবাব দুই অংশে বিভক্ত হয়ে পড়ে। মুগল সাম্রাজ্য পতনের পর, শিখ এটক আক্রমণ করে জেলা দখল করে নেয়। শিখরা ধর্মীয় স্বাধীনতা প্রতিষ্ঠা করে এবং স্থানীয় মুসলমানদের সম্মান প্রদর্শন করে। মহারাজা রঞ্জিত সিং-এর (১৭৮০-১৮৩৯) অধীনে শিখ রাজত্ব (১৭০১-১৮৪৯) ১৮১৩ সালে পাঞ্জাবের আফগান রাজ্যের নবাব থেকে এটকের দুর্গ দখল করে নেয়।

সঠিক অনুচ্ছেদ শিরোনাম কোনটি?
titleA. নামকরণ
titleB. প্রতিষ্ঠা
titleC. ভূগোল
titleD. ইতিহাস
উত্তর: titleD
১৯৮৬ সালে তিনি "ভগবান দাদা" চলচ্চিত্র প্রযোজনা করেন। ছবিটি পরিচালনা করেন জয় ওম প্রকাশ এবং প্রধান চরিত্রে অভিনয় করেন রজনীকান্ত ও রাকেশ দ্বিতীয় প্রধান চরিত্রে অভিনয় করেন। ছবিটি তেমন ব্যবসা করতে পারে নি। একই বছর তার অভিনীত বহু তারকা সম্বলিত চলচ্চিত্র "এক অউর সিকান্দর" ও "মাকার" ব্যবসাসফল হয়। পরের বছর ১৯৮৭ সালে তার চলচ্চিত্র পরিচালনায় অভিষেক হয় "খুদগর্জ" দিয়ে। ছবিটি হিট হয়। তার প্রযোজিত "আপ কে দিওয়ানে" ফ্লপ হওয়ার পর "কামচোর" হিট হলে "জাগ ওঠা ইনসান" চলচ্চিত্র নির্মাণের সময় এক ভক্ত তাকে "কে" দিয়ে শুরু শব্দ দিয়ে ছবি নির্মাণের প্রস্তাব দেন। প্রথমে এতে মনোযোগ না দিলেও পরে "ভগবান দাদা" ফ্লপ হওয়ার পর তিনি লক্ষ্য করেন তার "কে" দিয়ে শুরু হওয়া শব্দের চলচ্চিত্রসমূহ - "খুবসুরত", "খাট্টা মিঠা", "কামচোর", "খান্দান", ও সর্বশেষ "খুদগর্জ" ব্যবসাসফল হলে তিনি "কে" দিয়ে শুরু হওয়া শব্দে মনোনিবেশ করেন। তার পরিচালিত দ্বিতীয় চলচ্চিত্র "খুন ভরী মাঙ্গ" (১৯৮৮) বক্স অফিসে হিট হয়। এতে প্রধান চরিত্রে অভিনয় করেন রেখা। ১৯৮৯ সালে তিনি সর্বশেষ প্রধান চরিত্রে অভিনেতা হিসেবে "বহুরানী" চলচ্চিত্রে অভিনয় করেন। নারী কেন্দ্রিক চলচ্চিত্রটি পরিচালনা করেন মানিক চট্টোপাধ্যায় এবং প্রধান নারী চরিত্রে অভিনয় করেন। পরে তিনি জ্যাকি শ্রফ ও অনিল কাপুরকে নিয়ে "কালা বাজার" (১৯৮৯); অনিল কাপুর-মাধুরী দীক্ষিত জুটিকে নিয়ে "কিষেণ কানাইয়া" (১৯৯০) ও "খেল" (১৯৯২); এবং পরে শাহরুখ খানকে নিয়ে "কিং আঙ্কেল" (১৯৯৩), "করন অর্জুন" (১৯৯৫) ও "কয়লা" (১৯৯৭) চলচ্চিত্র পরিচালনা করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ১৯৮৬-১৯৯৯
titleC. ১৯৭০-১৯৮৫
titleD. ২০০০-বর্তমান
উত্তর: titleB
আরবদের মধ্যে বিদ্যমান হিংস্রতা, খেয়ানতপ্রবণতা এবং প্রতিশোধস্পৃহা দমনের জন্যই হিলফুল ফুজুল নামক একটি সংগঠন প্রতিষ্ঠিত হয়, এবং মুহাম্মাদ এতে যোগদান করেন ও এই সংঘকে এগিয়ে নেওয়ার ক্ষেত্রে বিরাট ভূমিকা রাখেন। বিভিন্ন সূত্র থেকে জানা যায় যে, তরুণ বয়সে মুহাম্মাদের তেমন কোনো পেশা ছিল না। তবে তিনি বকরি চরাতেন বলে অনেকেই উল্লেখ করেছেন। সাধারণত তিনি যে বকরিগুলো চরাতেন সেগুলো ছিল বনি সা'দ গোত্রের। কয়েক কিরাত পারিশ্রমিকের বিনিময়ে তিনি মক্কায় বসবাসরত বিভিন্ন ব্যক্তির বকরিও চরাতেন। এরপর তিনি ব্যবসায় শুরু করেন। মুহাম্মাদ অল্প সময়ের মধ্যেই একাজে ব্যাপক সফলতা লাভ করেন। ব্যবসায় উপলক্ষে তিনি সিরিয়া, বসরা, বাহরাইন এবং ইয়েমেনে বেশ কয়েকবার সফর করেন। মুহাম্মাদের সুখ্যাতি যখন চারদিকে ছড়িয়ে পড়ে তখন খাদিজা বিনতে খুওয়াইলিদ তা অবহিত হয়েই তাকে নিজের ব্যবসার জন্য সফরে যাবার অনুরোধ জানান। মুহাম্মাদ এই প্রস্তাব গ্রহণ করেন এবং খাদিজার পণ্য নিয়ে সিরিয়ার অন্তর্গত বসরা পর্যন্ত যান।

খাদিজা মাইসারার মুখে মুহাম্মাদের সততা ও ন্যায়পরায়ণতার ভূয়সী প্রশংশা শুনে অভিভূত হন। এছাড়া ব্যবসায়ের সফলতা দেখে তিনি তার যোগ্যতা সম্বন্ধেও অবহিত হন। এক পর্যায়ে তিনি মুহাম্মাদকে বিবাহ করার সিদ্ধান্ত গ্রহণ করেন। তিনি স্বীয় বান্ধবী "নাফিসা বিনতে মুনব্বিহরের" কাছে বিয়ের ব্যাপারে তার মনের কথা ব্যক্ত করেন। নাফিসার কাছে শুনে মুহাম্মাদ বলেন যে তিনি তার অভিভাবকদের সাথে কথা বলেন জানাবেন। মুহাম্মাদ তার চাচাদের সাথে কথা বলে বিয়ের সম্মতি জ্ঞাপন করেন। বিয়ের সময় খাদিজার বয়স ছিল ৪০ আর মুহাম্মাদের বয়স ছিল ২৫। খাদিজার জীবদ্দশায় তিনি আর কোনো বিয়ে করেননি। খাদিজার গর্ভে মুহাম্মাদের ছয় জন সন্তান জন্মগ্রহণ করে, যার মধ্যে চার জন মেয়ে এবং দুই জন ছেলে। তাদের নাম যথাক্রমে কাসিম, জয়নাব, রুকাইয়া, উম্মে কুলসুম, ফাতিমা এবং আবদুল্লাহ। ছেলে সন্তান দুজনই শৈশবে মারা যায়। মেয়েদের মধ্যে সবাই ইসলামী যুগ পায় এবং ইসলাম গ্রহণ করে ও একমাত্র ফাতিমা ব্যতিত সসকলেই তার জীবদ্দশাতেই মৃত্যুবরণ করে।

মুহাম্মাদ এর বয়স যখন ৩৫ বছর তখন কা'বা গৃহের পুনঃনির্মাণের প্রয়োজনীয়তা দেখা দেয়। বেশ কয়েকটি কারণে কাবা গৃহের সংস্কার কাজ শুরু হয়। পুরনো ইমারত ভেঙে ফেলে নতুন করে তৈরি করা শুরু হয়। এভাবে পুনঃনির্মাণের সময় যখন হাজরে আসওয়াদ (পবিত্র কালো পাথর) পর্যন্ত নির্মাণ কাজ শেষ হয় তখনই বিপত্তি দেখা দেয়। মূলত কোন গোত্রের লোক এই কাজটি করবে তা নিয়েই ছিল কোন্দল। নির্মাণকাজ সব গোত্রের মধ্যে ভাগ করে দেওয়া হয়েছিল। কিন্তু হাজরে আসওয়াদ স্থাপন ছিল একজনের কাজ। কে স্থাপন করবে এ নিয়ে বিবাদ শুরু হয় এবং চার-পাঁচ দিন যাবৎ এ বিবাদ অব্যাহত থাকার এক পর্যায়ে এটি এমনই মারাত্মক রূপ ধারণ করে যে হত্যাকাণ্ড পর্যন্ত ঘটার সম্ভাবনা দেখা দেয়। এমতাবস্থায় আবু উমাইয়া মাখজুমি নামক এক ব্যক্তি একটি সমাধান নির্ধারণ করে যে পরদিন প্রত্যুষে মসজিদে হারামের দরজা দিয়ে যে প্রথম প্রবেশ করবে তার সিদ্ধান্তই সবাই মেনে নেবে। পরদিন মুহাম্মাদ সবার প্রথমে কাবায় প্রবেশ করেন। এতে সবাই বেশ সন্তুষ্ট হয় এবং তাকে বিচারক হিসেবে মেনে নেয়। আর তার প্রতি সবার সুগভীর আস্থাও ছিল। যা হোক এই দায়িত্ব পেয়ে মুহাম্মাদ অত্যন্ত সুচারুভাবে ফয়সালা করেন। তিনি একটি চাদর বিছিয়ে তার উপর নিজ হাতে হাজরে আসওয়াদ রাখেন এবং বিবদমান প্রত্যেক গোত্রের নেতাদের ডেকে তাদেরকে চাদরের বিভিন্ন কোণা ধরে যথাস্থানে নিয়ে যেতে বলেন এবং তারা তা ই করে। এরপর তিনি পাথর উঠিয়ে নির্দিষ্ট স্থানে স্থাপন করেন।

সঠিক অনুচ্ছেদ শিরোনাম কোনটি?
titleA. ইসলামী বর্ণনামতে মুহাম্মাদের অলৌকিকত্ব
titleB. প্রাক-ইসলামী আরব
titleC. নবুয়ত-পূর্ব জীবন
titleD. প্রকাশ্য দাওয়াত
উত্তর: titleC
মুহাম্মদ (সা.) অসুস্থ হয়ে পড়েন এবং বৃহস্পতিবার তাঁর স্বাস্থ্যের গুরুতর অবনতি ঘটে। তিনি তাঁর সাহাবীদের ডেকে পাঠিয়ে বলেন যে তিনি উইল করতে চান, তিনি তাঁর বিবৃতি লেখার জন্য লেখার উপকরণ আনতে বলেন যা "মুসলিম জাতিকে চিরতরে পথভ্রষ্ট হওয়া থেকে বিরত রাখবে"। প্রথম জবাব দেন উমর (রা.), তিনি বলেন যে কোনও বিবৃতির দরকার নেই; যুক্তি হিসেবে তিনি বলেন, মুহাম্মদ (সা.) অসুস্থ এবং আমাদের কাছে কুরআন রয়েছে যা আমাদের জন্য যথেষ্ট।

সঠিক অনুচ্ছেদ শিরোনাম কোনটি?
titleA. শনিবার, ৬ জুন — উসামার প্রেরণ
titleB. ফলাফল
titleC. ৬৩১ খ্রিষ্টাব্দ
titleD. বৃহস্পতিবার, ৪ জুন — মুহাম্মদ (সা) এর ইচ্ছা
উত্তর: titleD
শীতকালীন অলিম্পিকের সূচনা হয়েছিল মূলত তুষার ও বরফের বিভিন্ন খেলাকে উৎসাহ দেওয়ার জন্য যা গ্রীষ্মকালে আয়োজন করা প্রায় অসম্ভব। ফিগার স্কেটিং (১৯০৮ ও ১৯২০) এবং আইস হকির (১৯২০) বিভাগগুলো গ্রীষ্মকালের অলিম্পিকে অনুষ্ঠিত হয়েছিল। আইওসি বরফের উপর হওয়া এই ক্রীড়াগুলোকে আরো ব্যাপক কলেবরে করার জন্য এই জাতীয় আরো ক্রীড়া অন্তর্ভুক্ত করতে থাকে। ১৯২১ সালের লুসানে অনুষ্ঠিত অলিম্পিক কংগ্রেসে অলিম্পিকের একটি শীতকালীন আসর যুক্ত করার সিদ্ধান্ত গ্রহণ করা হয়। ফ্রান্সে প্যারিস গেমস অনুষ্ঠিত হওয়ার তিন মাস আগে ১৯২৪ সালে ফ্রান্সের চেমনিক্সে একটি শীতকালীন ক্রীড়া সপ্তাহ পালন করা হয় (আসলে ১১ দিন ধরে অনুষ্ঠিত হয়েছিল)। এই ক্রীড়া সপ্তাহটিই হল বিশ্বের প্রথম শীতকালীন অলিম্পিক ক্রীড়া প্রতিযোগিতা। যদিও সেবার শীতকালীন এবং গ্রীষ্মকালীন আসর একই দেশে অনুষ্ঠিত হয়েছিল, আইওসি এই পরিকল্পনা পরবর্তীতে বাদ দেয় এবং ঘোষণা করে যে এর পর থেকে শীতকালীন এবং গ্রীষ্মকালীন অলিম্পিক প্রত্যেক চার বছর পর পর একই বছরে অনুষ্ঠিত হবে। আইওসির এই সিদ্ধান্ত ১৯৯২ সাল পর্যন্ত বহাল ছিল। ১৯৯২ সালের ফ্রান্স অলিম্পিকের পর থেকে শীতকালীন অলিম্পিক প্রত্যেক চার বছর পর পর, কিন্তু গ্রীষ্মকালীন অলিম্পিকের ২ বছর পর অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. অনুষ্ঠানসমূহ
titleB. অলিম্পিক বর্জন
titleC. প্রতীক
titleD. শীতকালীন অলিম্পিক
উত্তর: titleD